*ការសម្ភាសរបស់ លោកយាយ ឡៃសេន*

*ក៖ អ្នកធ្វើការសម្ភាស មាសចិន្តាពិសី                 ខ៖ អ្នកដែរគេសម្ភាស ឡៃសេន*

ក៖ ចាស! ចឹងជាដំបូងខ្ញុំសូមជំរាបសួរដល់លោកយាយ នាងខ្ញុំឈ្មោះមាសចិន្តាពិសីមកពីសកលវិទ្យាល័យព្រីហ្កាមយឹងហៅកាត់ថាប៊ិវ៉ាយយូរ នៅសហរដ្ឋអាមេរិក ចឹងសាលាមួយនិងជាគោលការណ៏ដើម្បីអោយយើងចងក្រងពីជីវប្រវត្តិរបស់លោកយាយ ចង់ដឹងថាពីមួយជំនាន់ទៅមួយជំនាន់លោកយាយមានការលំបាកអ្វីខ្លះហើយឆ្លងកាត់នៅសម័យណាខ្លះ ហើយថាតើលោកយាយមានឧបសគ្គអ្វីខ្លះនៅក្នុងជីវិតរបស់លោកយាយ ហើយថាតើលោកយាយឆ្លងកាត់វាដោយរបៀបណាដែរ??ហើយមួយនិងយើងចងក្រងទុកដោយការថតសម្លេងទុកដល់កូនចៅជំនាន់ក្រោយ ហើយនៅពេលដែរគាត់ចួលស្តាប់សម្លេងរបស់លោកយាយ គាត់និងបានដឹងថាជីដូនជីតារបស់គាត់ឈ្មោះអី ហើយមានទីលំនៅនៅទីណា ហើយដឹងពីថ្ងៃខែឆ្នាំកំណើតរបស់គាត់ផងដែរ ហើយជីវិតរបស់គាត់មានការតស៊ូអ្វីខ្លះនៅជីវិតបន្តបន្ទាប់គ្នាចឹងហើយណាអ៊ុំ៕៕ ចឹងជាដំបូងខ្ញុំសូមបញ្ចាក់ពីថ្ងៃខែដែលខ្ញុំសម្ភាសលោកយាយនៅថ្ងៃទី១ខែមេសាឆ្នាំ២០១៩  នៅសង្កាត់ទន្លេបាសាក់ ខណ្ឌចំការមន រាជធានៅភ្នំពេញ៕

ក៖ ចឹង!! អ៊ុំមានឈ្មោះអ្វីដែរអ៊ុំ??

ខ៖ ខ្ញុំឈ្មោះអើរ ​បើនិយាយពីឈ្មោះជីដូនជីតា ឈ្មោះតាសេន

ក៖ និយាយពីឈ្មោះអ៊ុំតែម្តងណាអ៊ុំ!!

ខ៖ និយាយពីឈ្មោះខ្ញុំណ៎

ក៖ ចាស​អ៊ុំ សព្វថ្ងៃអ៊ុំមានឈ្មោះអ្វីដែរ??

ខ៖ ខ្ញុំឈ្មោះ ឡៃសេន

ក៖ ចឹងធ៊ុំឈ្មោះនិងនៅក្នុងបញ្ជីជាតិកំណើតឬក៏គ្រាន់តែឈ្មោះគេហៅក្រៅទេអ៊ុំ?

ខ៖ អត់ទេឈ្មោះមានតែម្តងមានតែមួយនិង អត់មានឈ្មោះពីបីដងដូចនៅក្នុងបញ្ជីជាតិកំណើតនិងហៅក្រៅអីទេ៕៕

ក៖ សព្វថ្ងៃអ៊ុំមានអាយុប៉ុន្មានដែរហើយអ៊ុំ??

ខ៖​ ខ្ញុំអាយុ៦៦ឆ្នាំហើយ ឆ្នាំនិង៕៕

ក៖ ចឹងអ៊ុំអាចនៅចាំពីទីកន្លែងកំណើតរបស់អ៊ុំនៅភូមិឃុំណាដែរទេអ៊ុំ??

ខ៖ អើរទីកន្លែងកំណើតនៅកំពង់ឆ្នាំឯនោះ មិនសូវដឹងទេយើងនៅតូចៗពេកណាមិនសូវដឹងទេ គ្រាន់តែដឹងថាដឹងក្តីមកមកនៅខេត្តកណ្តាលស្រុកល្វាឯម ៕៕

ក៖ ចឹងទីកន្លែងកំណើតរបស់អ៊ុំនៅខេត្តកំពុងឆ្នាំងប៉ុន្តែអ៊ុំមកនៅខេត្តកណ្តាល ចឹងអ៊ុំនៅចាំថាពេលនុងអ៊ុំមានអាយុប៉ុន្មាននៅពេលដែរអ៊ុំមករស់នៅខេត្តកណ្តាលនិងដែរទេ??

ខ៖ នៅខេត្តកណ្តាលនិងធំដែរហើយ ដឹងខុសដឹងត្រូវអីហើយបានមកផ្លាស់នៅនិងធំដឹងក្តីអីដែរហើយនៅល្វាឯមនិង៕៕

ក៖ ចឹងនៅពេលដែរអ៊ុំមករស់នៅខេត្តកណ្តាលនិងមករស់នៅជាមួយអ្នកណាដែរអ៊ុំ??

ខ៖ មកនៅជាមួយម៉ែឳធម្មតា៕៕

ក៖ ចឹងឪពុកម្តាយរបស់អ៊ុំមានឈ្មោះអ្វីដែរ??

ខ៖ ឈ្មោះអើរ ជា អ៊ុត

ក៖ ចឹងឪពុកអ៊ុំឈ្មោះជា ម្តាយឈ្មោះអ៊ុត

ខ៖ ចាស៕៕

ក៖ សព្វថ្ងៃពួកគាត់មានជីវិតរស់នៅឬក៏ខូចដែរហើយអ៊ុំ??

ខ៖ គាត់ខូចយូរហើយតាំងពីជំនាន់ប៉ុលពត ទាំងពីនាក់៕

ក៖ ចឹងអ៊ុំអាចនៅចាំពីឆ្នាំកំណើតរបស់ឪពុកអ៊ុំដែរទេ??

ខ៖ អត់បានចាំផង៕

ក៖​ ចុះទីកន្លែងកំណើតរបស់ឪពុកអ៊ុំ តើអ៊ុំដឹងទេថាគាត់រស់នៅខេត្តណាដែរ??

ខ៖ អើរ ខ្ញុំដឹងក្តីមកឃើញតែគាត់រស់នៅភូមិគររះ ស្រុកល្វាឯមនិងគាត់នៅជាមួយខ្ញុំរហូត និងហើយអត់មានបានទៅណាទៀតទេ ខ្ញុំដឹងក្តីណា៕៕

ក៖ ចឹងអ៊ុំដឹងទេថានៅពេលដែរអ៊ុំដឹងក្តីនិង ឪពុកអ៊ុំនៅមានជីវិតតើគាត់ប្រកបរបរអ្វីចិញ្ចឹមជីវិតដែរ??

ខ៖ គាត់ធ្វើចំការធម្មតានិង ភ្ជូរដីដាំបន្លែដាំសណ្តែកដាំពោតដាចេកដាំអីធម្មតាចឹងណា៕៕

ក៖ ចុះចឹងឪបុករបស់អ៊ុំ គាត់ជាមនុស្សបែបណាដែរអ៊ុំ??

ខ៖ គាត់ប្រជាជនធម្មតានិង គាត់អត់មានបានធ្វើអីៗទេ គាត់រកស៊ីធម្មតាកសិករ

ក៖ គាត់ស្លូតឬក៨កាចដែរង៊ុំ??

ខ៖ គាត់ស្លូតអត់មានកាចទេ៕៕

ក៖ ចុះចំណែកឯម្តាយរបស់អ៊ុំវិញ កាលពីគាត់នៅមានជីវិតគាត់បានធ្វើអី្វដើម្បីចិញ្ចឹមក្រុមគ្រួសារដែរ??

ខ៖ គាត់លក់ដូរនៅទីក្រុង គាត់លក់ផ្លែឈើ៕៕

ក៖ ចឹងផ្លែឈើគាត់ដាំនៅខេត្តកណ្តាលហើយចឹងបនាគាត់យកមកលក់នៅទីក្រុង??

ខ៖ អត់ទេៗៗ គាត់លក់ោ្លែឈើនិងនៅទីក្រុងនិងគាត់ទទួលគេមកពីផ្សារយើងនិង ផ្សារនៅទីក្រុងធម្មតានិង៕

ក៖ ចាស កាលពីអ៊ុំនៅក្មេង អ៊ុំធ្លាប់បានជួយកិច្ចការរងារអ្វីខ្លះ ដល់ឪពុកម្តាយអ៊ុំដែរ??

ខ៖ មិនសូវបានធ្វើទេ នៅរៀនហិហិហិដល់ពេលគាត់ស្លាបើទៅយើងអាចរកខ្លួនឯងបាន៕៕

ក៖ កាលពីឪពុកម្តាយអ៊ុំគាត់នៅមានជីវិត គាត់ធ្លាប់បានប្រាប់ពីសាច់រឿងជីវប្រវតិ្តរបស់ពួកគាត់អោយអ៊ុំស្តាប់ដែរទេ??

ខ៖ ថីមិននិយាយ គាត់ថាពិបាកណាស់គាត់នឿយហត់ធ្វើចំការស្តូងស្រែអីចឹងទៅណា ចិញ្ចឹមកូនទម្រាំបានតែធំធាត់ចឹងគាត់និយាយដែរ គាត់ថាគាំត់ពិបាកណាស់ទម្រាំតែចិញ្ចឹមកូនបានមួយៗ កូនគាត់បានច្រើនដែរប៉ុន្តែអត់គង់ បានបីឆ្នាំងាប់បួនឆ្នាំងាប់ គង់តែខ្ញុំតែមួយនិងកូនស្រី ហើយជើងពិការទៀត??

ក៖ ចឹងសព្វថ្ងៃអ៊ុំអត់មានបងប្អូនទេ?

ខ៖ អត់មានទេ៕៕

ក៖ ហើយចឹងសព្វថ្ងៃអ៊ុំ រស់នៅតែម្នាក់ឯង??

ខ៖ ចាស ម្នាក់ឯងគត់៕៕

ក៖ នៅពេលដែរអ៊ុំរស់នៅតែម្នាក់ឯងចឹង អ៊ុំមានភាពការលំបាកអ្វីខ្លះនៅក្នុងជីវិតរបស់អ៊ុំ??

ខ៖ សព្វថ្ងៃមានការលំបាកជាខ្លាំង ប៉ុន្តែយើងគិតទៅមុខទៀតណា ប៉ុន្តែយើងនៅបច្ចុប្បន្ននិងអត់ទាន់អីទេ បើទៅមុខទៀតមិនទាន់ដឹងជាយ៉ាងណាទេ បើយើងងត់មានអ្នកទីពឹងណាយើងអត់មានកូនអត់មានបងប្អូនបង្កើត ហើយយើងនៅជាមួយគេសព្វថ្ងៃនិងយើងនៅជាមួយគេវាពិបាកណាស់ ទៅមុខទៀតយើងមិនដឹងថាគិតយ៉ាងម៉េចទេ៕៕

ក៖ ដោយសារវាជាមួលហេតុដែរយើងពិបាក យើងអត់មានបងប្ងូនចឹងយើងត្រូវព្យាយាមដើម្បីចិញ្ចឹមជីវិតដោយខ្លួនឯង៕៕ហើយចឹងតើអ៊ុំអាចចាំនៅឆ្នាំកំណើតរបស់អ៊ុំថាអ៊ុំកើតនៅក្នុងអំឡុងឆ្នាំណាដែរទេ???

ខ៖ ខ្ញុំកើតនៅឆ្នាំមួយពាន់ប្រាំបួនរយហាជាងមិនដឹង បើកមើលឥឡូវហុកសិបប្រាំមួយណា សាកដាក់មួយពាន់ប្រាំបួនរយហាបីមើលត្រូវអត់ ត្រូវអាយុហុកសិបប្រាំមួយទេ៕៕

ក៖ ចឹងឆ្នាំកំណើតរបស់អ៊ុំឆ្នាំមួយពាន់ប្រាំបួនរយហាសិបបី៕៕

ខ៖ ចាស ៕៕

ក៖ ប៉ុន្តែអ៊ុំអាចនៅចាំពីថ្ងៃឬក៏ខែដែរអ៊ុំកើតដែរទេ??

ខ៖ ឆ្នាំមមី ខែផល្គុនប៉ុន្តែជិតដាច់ហើយចូលខែនេះហើយណាខែមមែហើយ៕៕

ក៖ ចឹងអ៊ុំខ្ញុំចង់សួរអ៊ុំពីជីដូនជីតាខាងម្តាយរបស់អ៊ុំវិញ គាត់មានឈ្មោះអ្វីដែរ??

ខ៖ អត់បានស្គាល់ផងអត់ទាំងអស់ ខាងម្តាយក៏អត់ខាងឪពុកក៏អត់៕៕

ក៖ ចឹងតាំងពីអ៊ុំធំដឹងក្តីមក អ៊ុំធ្លាប់តែរស់នៅជាមួយឪពុកម្តាយអត់បានស្គាល់ពីជីវប្រវត្តិរបស់ជីដូនជីតាទេ៕៕

ខ៖ អត់ទេ៕៕

ក៖ អ៎ ចឹងខ្ញុំងាកទៅកាលពីអ៊ុំនៅកុមារភាពវិញ អ៊ុំធ្លាប់បានលេងជាមួយបងប្អូនរបស់អ៊ុំដែរឬទេរមួយយ៉ាងណាឬមួយអ៊ុំបានបែបគ្នាជាមួយបងប្អូនរបស់អ៊ុំ??

ខ៖ អើរ អត់បានលេងជាមួយបងប្អូនទេ ដឹងក្តីឡើងគេចេះរកស៊ីរៀងៗខ្លូនទៅណា យើងនៅផ្ទះ៕៕

ក៖ កាលពីអ៊ុំបែកពីបងប្អូនអ៊ុំនិងនៅជំនាន់ប៉ុលពត ឬនៅជំនាន់ណាផ្សេងទៀតពីជំនាន់ប៉ុលពតនិង??

ខ៖ បែកនិងពីជំនាន់ប៉ុលពត៕៕

ក៖ នៅពេលនិងក្រុមគ្រួសាររបស់អ៊ុំរស់នៅខេត្តកណ្តាល ចឹងដល់ពេលជំនាន់ប៉ុលពតនិងគេបានជម្លៀសក្រុមគ្រួសាររបស់អ៊ុំទៅរស់នៅខេត្តណាដែរ??

ខ៖ ទៅខាងទន្លេក្នុង នៅខាងទន្លេក្នុងហ្មងណា៕៕

ក៖ នៅពេលដែរជម្លៀសទៅទន្លេក្នុងនិង គេជម្លៀសទាំងគ្រួសាររបស់អ៊ុំឬក៏ជម្លៀសដែរអ៊ុំទៅម្នាក់ឯងទេ??

ខ៖ មួយគ្រួសារឪពុកម្តាយបីនាក់ ទាំងខ្ញុំមួយឪមួយម៉ែមួយបីនាក់ ហើយបងខ្ញុំម្នាក់និងគ្រួសារគាត់ទៀត ប៉ុន្តែគាត់នៅសល់តែកូនពីរនាក់ទេអ្នកទាំងប៉ុន្មាននិងងាប់អស់ហើយដែរវាងត់គង់និងណាកូនប្រាំពីរនាក់តែវាអត់គង់ នៅគង់តែប្រុសមួយស្រីមួយ៕៕

ក៖ អញ្ចឹងអ៊ុំប្អូនគេ??

ខ៖ ចាស ប្អូនគេ៕៕

ក៖ អញ្ចឹងបងប្រុសរបស់អ៊ុំគាត់មានឈ្មោះអ្វីដែរ??

ខ៖ ឈ្មោះ ស្រុង

ក៖ អញ្ចឹងហេតុអីបានជាអ៊ុំបែកគ្នាជាមួយគាត់??

ខ៖ អើរជំនាន់ប៉ុលពតនិងកាលពី៧៥និងគេបែកម្តងហើយណា ដល់ពេលនេះគេអត់ឃ្លានដូចតែគ្នានិងណាគ្មានអ្នកណាជួយអ្នកណាបានណាកាលនុងណា អោយស៊ីគោលចេកគោលល្ហុងដូចតែគ្នានិងណា ដល់ពេលនេះគេថាជម្លៀសទៅបាត់ដំបូងនិងគេអោយបាយស៊ីមួយថ្ងៃបីពេលចឹងណា គេចង់ទៅរកបាយដល់ទៅៗ៕៕

ក៖ នៅពេលដែរគេជម្លៀសក្រុមគ្រួសាររបស់អ៊ុំទៅរស់នៅស្រុកទន្លេក្នុង អ៊ុំមានការលំបាកអ្វីខ្លះនិងគេអោយធ្វើការងារអ្វីខ្លះដែរទេ???

ខ៖ អត់មានធ្វើអីទេ អោយស៊ីឯកជនប៉ុនគ្រាន់តែថាគេអោយយើងធ្វើការខ្លាំង រត់គ្រាប់ផ្លោងរត់ចូលត្រងសុក គេហៅថាត្រងសុកក្រាបនៅនិងដីនិង៕៕

ក៖ ចឹងមួយនិង នៅក្នុងសម័យប៉ុលពតដែរណ៎អ៊ុំ??

ខ៖ និងហើយនៅក្នុងសម័យប៉ុលពត ៕៕

ក៖ ចំណែកឯការហូបចុកវិញ និងការស្នាក់នៅមានការលំបាកដែរទេអ៊ុំ??

ខ៖ មានការលំបាក មានផ្ទះខ្ទមន៉ៅមិងដីផ្ទះស្បូវធ្វើនៅច្រកបណ្តោះអាសន្ន៕៕

ក៖ អ៊ុំអាចប្រាប់បានទេថា ដំណើរជីវិតរបស់អ៊ុំនិងក្រុមគ្រួសាររបស់អ៊ុំនោសម័យប៉ុលពតនិងមានការលំបាកបែបណា ហើយការងារវិញគេងោយធ្វើអ្វីខ្លះដែរ??

ខ៖ អត់មានអោយធ្វើអីទេ គេអោយយើងរកស៊ីចិញ្ចឹមម៉ែឪ គេអត់មានបានអោយធ្វើអីទេកាលនិងមិនអោយយើងចូលខាងមិត្តនារី កងចល័តអីនិងទេ៕៕

ក៖ នៅពេលនិងអ៊ុំមានបានដឹងថាអ៊ុំមានអាយុប៉ុន្មានដែរទេ??

ខ៖ កាលគេជម្លៀសទៅនិងមែន កាលគេជម្លៀសទៅនិងអាយុ១៨ឆ្នាំ ១៩ចឹងទៅណា៕៕

ក៖ ចឹងនៅពេលនិងអ៊ុំអាយុ១៨ ១៩ដែរប៉ុន្តែគេមិនទាន់អោយចូលកងមិត្តនារីអីនិងទេ??

ខ៖ អត់ទេយើងពិការ៕៕

ក៖ អ៎ ចឹងអ៊ុំពិការជើង??

ខ៖ ចាស និងហើយ

ក៖ អ៊ុំអាចប្រាប់ខ្ញុំបានទេថា មូលហេតុអ្វីបានជាជើងរបស់អ៊ុំពិការចឹងឬមួយពីកំណើត??

ខ៖ ពីកំណើត

ក៖ ចាស ចឹងគេបានផ្តល់ឧកាសអោយអ៊ុំរស់នៅជាមួយឪពុកម្តាយ??

ខ៖ រស់នៅជាមួយម្តាយ ម្តាយទ៉ៅណាកូនចេះតែទៅដែរទៅណា៕៕

ក៖ ចឹងជីដូនជីតារបស់អ៊ុំ ទាំងខាងម្តាយចខាងឪពុកអ៊ុំអត់បានស្គាល់ពីអត្តសញ្ញាណរបស់ពួកគាត់ទេ???

ខ៖ អត់ទេ អត់ស្គាល់អត់ដឹងតែម្តង

ក៖ ចុះអ៊ុំថាអ៊ុំមានបងប្រុសមួយ ចឹងតើគាត់នៅមានជីវិតដែរទេ??

ខ៖ អត់ដឹងដែរ ព្រោះគេមកអស់ហើយប៉ុន្តែអត់ទាន់ឃើញគាត់មកចឹងគេប្រហែលថាគាត់ស្លាប់ហើយ មិនដឹងមានជីវិតឬក៏នៅទីណាទេអត់ដឹង៕៕

ក៖ នៅសម័យប៉ុលពតនិងអ៊ុំបានរស់នៅជាមួយឪពុកម្តាយនិងបងៗដែរ??

ខ៖ បងនិងគេនៅដោយឡែក គេនៅជាមួយគ្រួសារគេនៅជាមួយប្រពន្ធគេណា ខ្ញុំនៅបីនាក់ម្តាយឪពុកនិង៕៕

ក៖ ដល់ពេលបែកវិញហើយ ក៏គាត់មិនបានត្រឡប់មកស្រុកកំណើតវិញទេ??

ខ៖ និងហើយ៕៕

ក៖ ចឹងអ៊ុំនៅមានសាច់ញ្ញាតិបងប្អូនដែរគាត់រស់នៅឯក្រៅប្រទេសដែរទេ??

ខ៖ អត់មានទេ៕៕

ក៖ ទាក់ទងទៅនឹងសាសនាវិញ ចង់ដឹងថាតើអ៊ុំសព្វថ្ងៃកាន់សាសនាអ្វីដែរ??

ខ៖ កាន់សាសនាព្រះយេស៊ូវគ្រី្ទសខ្ជប់ខ្ខួនអត់មានដកថយទៅណាទេ ជឿលើព្រះយេស៊ូវគ្រីសលើព្រះអង្គ ខ្ញុំជឿនិងខ្ញុំជឿដោយចិត្តរបស់ខ្ញុំតែម្តង កាលពីមុនខ្ញុំនៅខាងព្រះពុទ្ទណា មានការលំបាក មិនមានការលំបាកអីទេគ្រាន់តែថាឧស្សាហ៏ឈឺឧស្សាហ៏អីចឹងទៅណា ដល់ពេលខ្ញុំមកជឿព្រះបានជួយខ្ញុំខាងកម្លាំងសុខភាពមកដល់ខ្ញុំ ហើយខ្ញុំជឿលើព្រះយេស៊ូវគ្រីសនេះខ្ញុំមានការរីកចម្រើនផ្នែកខាងព្រលឹងវិញ្ញាណក៏ដូចខាងសាច់ឈាមផងដែរ ព្រះជួយឧបមារថាខាងសាច់ឈាមយើងបានរីកចម្រើនខាងការរកស៊ីចឹងទៅណាព្រះចេះតែជួយ ខាងសាច់ឈាមក៏ព្រះជួយផងដែរមិនអោយយើងអត់ទេ អោយយើងជឿជាក់ទៅលើព្រះ៕៕

ក៖ រវាងសាសនាព្រះពុទ្ឋនិងព្រះយេស៊ូវគ្រីសនិង ហេតុអ្វីបានជាអ៊ុំជ្រើសយកសាសនាព្រះយេស៊ូវគ្រីសគាត់បានកែប្រែឬក៏ជួយអ៊ុំអ្វីខ្លះដែរ??

ខ៖ បានជាខ្ញុំជឿលើព្រះយេស៊ូវគ្រីសនិង ព្រះមានអំណាចខ្លាំងមកលើមនុស្សយើងនិងណា ព្រះមានបន្ទូលមកយើងអាចកែប្រែបានបើខាងព្រះពុទ្ឋវិញអត់បានប្រែអីទេ ច្រើនតែខឹងឆាវ កាលពីខ្ញុំមិនទាន់ជឿព្រះនិងខ្ញុំឆាវណាស់ដល់មកជឿព្រះវិញខ្ញុំស្ងប់អារម្មណ៏ ស្ងប់អារម្មណ៏មែនទែនតែម្តងគេនិយាយដើមគេអីនិងអត់មានទេអត់មានសោះតែម្តង លះបង់អស់ហើយ៕៕

ក៖ ចឹងអ៊ុំជឿមកលើសាសនាព្រះយេស៊ូវគ្រីសនិងងស់រយះពេលប៉ុន្មានឆ្នាំដែរហើយ៕៕

ខ៖ បានបួនឆ្នាំហើយពី២០១៥មកដល់២០១៩៕៕

ក៖ អ៊ុំស្គាល់សាសនានិងតាមរួះអ្នកណាគេដែរ??

ខ៖ តាមរយះអែលឌើរដែរដើរផ្សព្វផ្សាយដំណឹងល្អ៕៕

ក៖ អ៎ ចឹងគាត់បានជួបអ៊ុំហើយគាត់បានសួរនាំអ៊ុំបង្រៀនអ៊ុំរហូតអ៊ុំក្លាយជាសមាជិកនៅក្នុងសាសនានេះតែម្តង៕៕

ខ៖ ចាស៕៕

ក៖ សេចក្តីជំនឿរបស់អ៊ុំខ្លាំងដែរទេ ទៅលើព្រះយេស៊ូវគ្រីស??

ខ៖ សព្វថ្ងៃជឿខ្លាំង ជឿថាព្រះជួយយើងហើយការអធិស្ឋានរបស់យើងក៏វាសាកសិទ្ឋិហើយទ្រង់ឆ្លើយតបនិងយើង ខ្ញុំជឿជាក់ច្បាស់ណាស់រាល់ថ្ងៃខ្ញុំមិនដែរឈប់នោះទេ ខ្ញុំតែងតែអធិស្ឋានមួយថ្ងៃយ៉ាងណាក៏បានបីដងដែរទៅកាន់ទ្រង់ទ្រង់និងជួយទ្រង់និងឆ្លើយតបតែម្តងទ្រង់ដឹងថាកូនមួយនេះទ្រង់ត្រូវតែជួយហិហិហិហិ៕៕

ក៖ អ៊ុំធ្លាប់បានទទួលបានអព្ហូតហេតុអ្វីពីទ្រង់ដែរទេអ៊ុំ??

ខ៖ អព្ហូតនិងមិនបានទទួលអីសំខាន់ទេ គ្រាន់ថាទ្រង់សាកល្បងនិងយើងនិងណា ដូចថាពេលខ្លះយើងអធិស្ឋានចឹងទៅពេលខ្លះបានពេលខ្លះអត់បានស្អែកបានចឹងទៅណា៕៕

ក៖ ឧទារហ៏ដូចជាថ្ងៃនិងអ៊ុំអត់មានអាហាដើម្បីញាំបាយ តើអ៊ុំបានអធិស្ឋានទៅកាន់ទ្រង់ដែរទេ ដើម្បីផ្តល់ចំណីអាហារដល់អ៊ុំដែរទេ??

ខ៖ បានៗៗ ដូចថាថ្ងៃណាដែរខ្ញុំលក់អត់ដាច់ចឹងខ្ញុំតែងតែសូមព្រះអង្គអោយជួយ អោយកូនមានអាហារដើម្បីហូបផងចុះព្រោះថ្ងៃនិងកូនលក់អត់បានសោះ កូនដាច់អាហារនៅពេលថ្ងៃនេះហើយបិតាអើយ ជួយកូនផងស្រាប់មានណាម៉ូយមកភ្លាមតែម្តងបានប្រាំមួយម៉ិនជាងមួយភ្លេតហាហាហា ខ្ញុំជឿជាក់ច្បាស់ណាមើលម៉ោងដប់ជាងហើយណាពិសីស្រាប់តែអត់មានបានដាច់សោះស្រាប់តែអង្គុយអធិស្ឋានចឹងណា អធិស្ឋានទៅកាន់ទ្រង់ថាបិតាអើយកូនដាច់បាយឥឡូវហើយកូនលក់មិនទាន់បានមួយទេខោអាវ ខ្ញុំលក់ខោអាវតើ៕៕

ក៖ អ៎ ចឹងអ៊ុំលក់ខោអាវកូនក្មេងឬក៏មនុស្សចាស់ដែរអ៊ុំ???

ខ៖ អត់ទេ ខ្ញុំលក់ខោអាវមនុស្សចាស់តើ៕៕

ក៖ អ៎​ ចាសចឹងបានថានៅពេលដែលយើងមានសេចក្តីជំនឿខ្លាំងទៅកាន់ទ្រង់នោះទ្រង់និងជួយយើងនៅអ្វីដែរយើងខ្វះខាតនៅឧបសគ្គដែរយើងមានផងដែរ ហើយនៅង្វីដែរយើងត្រូវការនោះទ្រង់និងជួយយើង៕

ខ៖ ចាស និងហើយ៕៕

ក៖ ចាស ចឹងអ៊ុំខ្ញុំចង់ត្រឡប់ទៅខាងក្រោយបន្តិចនៅពេលដែរអ៊ុំនៅពីក្មេងអ៊ុំរៀនបានត្រឹមថ្នាក់ទីប៉ុន្មានដេរអ៊ុំ??

ខ៖ ថ្នាក់ទីប្រាំបួនក រៀនបារាំងហើយណាពីដើមណា៕៕៕

ក៖ ចឹងអ៊ុំចេះបារាំងទៀត??

ខ៖ ចេះវាចេះហើយតែបានត្រឹមតែពាក់កណ្តាលសៀវភៅផងនិងត្រឹមថ្នាក់ទីប្រាំបួន៕៕

ក៖ ចុះអ៊ុំរៀនភាសាខ្មែរយើងនិង អ៊ុំរៀនបានត្រឹមថ្នាក់ទីប៉ុន្មានដែរអ៊ុំ??

ខ៖ ត្រឹមនិងរៀនថ្នាក់ទីប្រាំបួនកជាមួយគ្នានិង គ្រាន់តែថាបារាំងផងខ្មែរផងចឹងណា៕៕

ក អ៎ ចឹងគេរៀនលាយគ្នា!!!

ខ៖ និងហើយ គេរៀនលាយគ្នា

ក៖ នៅពេលដែរអ៊ុំនិង នៅក្នុងសម័យណដែរទៅអុំ??

ខ៖ អើរ នៅក្នុងសម័យមួយពាន់ប្រាំបួនរយហុកជាងហើយ បើឆ្នាំមួយពាន់ប្រាំបួនរយហុកសិបយើងកើតសង្រា្គមហើយ រដ្ឋប្រហារសម្តេចត្រូវហើយនៅឆ្នាំមួយពាន់ប្រាំបួនរយហុកសិបប្រាំពីរហុកសិបប្រាំបីនិង ៕៕

ក៖ ចឹងបានន័យថា មុនសម័យលន់ នល់??

ខ៖ ចាស មុនសម័យនិង៕៕

ក៖ អ៎ នៅក្នុងសម័យលន់ នល់និងខ្ញុំលឺថាមានការវាយប្រហារគ្រាប់ផ្លោងបាញ់បោះអិចឹងទៀតមែនអ៊ុំ???

ខ៖ និងហើយមាន មានក្នុងឆ្នាំជិតសិបនិងណាមាន គ្រាប់ផ្លោងអីនិង៕៕

ក៖ ចឹងអ៊ុំរៀននៅថ្នាក់ទីប្រាំបួនកនិង អ៊ុំរៀននៅសាលាណាដែរអ៊ុំ???

ខ៖ សាលានៅស្រុកធម្មតានិងអត់មានបានទៅណាទេ៕៕

ក៖ ចឹងសាលានិងអ៊ុំអាចនៅចាំឈ្មោះសាលាដែរអ៊ុំរៀននិងមានឈ្មោះអ្វីដែរទេអ៊ុំនៅក្នុងសម័យនុង??

ខ៖ អត់បានចាំឈ្មោះផង គេគ្រាន់តែដាក់ថ្នាក់ថាទីប៉ុន្មានៗអីចឹងទៅណា៕៕

ក៖ នៅពេលដែរអ៊ុំរៀនសាលានិងចឹង គែរៀននៅក្នុងសាលាឬក៏នៅតាមទីវត្តអារាមទេ??

ខ៖ អត់ទេ គេរៀននៅក្នុងសាលាយើងធម្មតាចឹង នៅក្នុងសាលាគេនៅក្នុងថ្នាក់គេចឹងទៅណា ប៉ុន្តែគ្រាន់តែបេលនោះយើងនៅក្មេងពេកចឹងយើងអត់បានដឹងថាគេដាក់សាលាស្អី់ៗទេ គ្រាន់តែពេលនោះមិនទាន់មានបឋមសិក្សាអីទេអត់មានទេ មិនដូចឥឡូវគេដាក់ឈ្មោះថ្នាក់ទីប្រាំបួនទីប្រាំបីអីចឹងទៅណា៕៕

ក៖ ចាស ចឹងកាលពីអ៊ុំទៅរៀននិងអ៊ុំធ្លាប់មានមិត្តភក្តិជិតសិទ្ឋិដែរអ្លាប់រៀនជាមួយគ្នាទៅផ្ទះអីជាមួយគ្នានិងដែរទេអ៊ុំ??

ខ៖ ខ្ញុំមិនសូវជាមានមិត្តភក្តីជិតស្និទិទេ ខ្ញុំមិនសូវចូលចិត្តមានមិត្តផក្តីច្រើនមានតែពីរបីនាក់អីនិងអស់ហើយ ៕៕

ក៖ ចាស ចឹងប្រហែលជាអ៊ុំចូលចិត្តនៅស្ងប់ស្ងាត់តែម្នាក់ឯងចឹងទៅណាអ៊ុំ!

ខ៖ ចាស ខ្ញុំចូលចិត្តនៅស្ងប់ស្ងាត់តែម្នាក់ឯង ៕៕

ក៖ ចាស ចឹងពេលនិងអ៊ុំរស់នៅជាមួយឪពុកម្តាយរឺទេ??

ខ៖ នៅជាមួយឪពុកម្តាយធម្មតា៕៕

ក៖ ក្រៅពីការសិក្សានិងអ៊ុំមានបានធ្វើការងាអីផ្សេងទៀតដែរទេ??

ខ៖ អត់បានទេ ជួយរកស៊ីម្តាយលក់ដូរ៕៕

ក៖ នៅក្នុងជីវិតរបស់អ៊ុំ ក្រៅពីការជួយលក់ដូរផ្លែឈើម្តាយរបស់អ៊ុំ ក្រៅពីនិងអ៊ុំមានបានធ្លាប់ទៅធ្វើការឯណាដើម្បីប្តូរយកប្រាប់ក្រមៃមកជួយដល់ឪពុកម្តាយរបស់អ៊ុំដែរទេ ??

ខ៖ ខ្ញុំបានធ្វើលក់ដូរធ្វើនំលក់អីធម្មតាផ្សេងៗអោយគាត់សើម្បីជួយដល់ម្ហូបអាហារ៕៕

ក៖ ចឹងប្រហែលជាពេលនិងអ៊ុំមានអាយុប៉ុន្មានដែរទៅអ៊ុំ??

ខ៖ អាយុជាងដប់ឆ្នាំ៕៕

ក៖ ដប់ឆ្នាំអ៊ុំចេះធ្វើនំ??

ខ៖ និងហើយតែដប់ឆ្នាំខ្ញុំចេះធ្វើនំហើយ!!

ក៖ អ៊ុំចេះធ្វើនំអីដែរយកទៅលក់និង??

ខ៖ នំពុម អាំងអន្សមអាំងចេក ចុះបើចំការចេកយើងមានណា៕៕

ក៖ ចាស ចាស យើងលក់ដើម្បីជួយសម្រាលបន្ទុកគ្រួសារខ្លះ៕៕

ខ៖ ចាស យើងលក់យកលុយមកទិញម្ហូប

ក៖ ដល់ទៅឪពុករបស់អ៊ុំគាត់ធ្វើស្រែចំការ??

ខ៖ ចាស គាត់ធ្វើស្រែចំការភ្ជួរដីរាស់ចឹងទៅណា ដាំសណ្តែកដាំពោតចឹងទៅ

ក៖ នៅពេលនិងបងប្អូនរបស់អ៊ុំពួកគាត់មានគ្រួសារ រៀបការហើយហើយ??

ខ៖ ហើយហើយ មានកូនដល់ទៅបីហើយនៅជំនាន់ប៉ុលពតនិងណា មានបីហើយអត់មានទៀតទេមានដល់តែស្រីខ្ញុំមួយនិង៕៕

ក៖ នៅក្នុងសម័យប៉ុលពតនិងគេបានអោយអ៊ុំសិក្សារៀនសូត្រមកដែរទេ???

ខ៖ គេអោយរៀនប៉ុន្តែខ្ញុំអត់ទៅរៀន បើខ្ញុំរៀនចេះហើយខ្ចិលទៅរៀនហាហាហ៕៕

ក៖ ចឹងអ៊ុំភាសាខ្មែរយើងចឹងអ៊ុំអាចចេះបានច្រើនដែរទេអ៊ុំ??

ខ៖ ចាស ចេះបានច្រើន ៕

ក៖ ចឹងក្រៅពីភាសាខ្មែរយើងអ៊ុំចេះភាសាបារាំងមួយវិញទៀត??

ខ៖ បារាំងភ្លេចអស់ហើយ!!

ក៖ ចឹង ប៉ុន្តែកាលពីនៅរៀនអ៊ុំអាចសរសេរស្តាប់បានដែរទេ??

ខ៖ កាលនៅរៀនសរសេរបានស្តាប់បាន អានបាន៕៕

ក៖ មកដល់ពេលដែរផុតសង្រ្គាមច្រើនពេកទៅ ហើយវ៧យយើងកាន់តែចាស់ទៀតទៅចឹងយើងមិនសូវជាចាំប៉ុន្មានដែរទេ??

ខ៖ ចាស និងហើយវ័យយើងកាន់តែចាស់ចឹងទៅយើងមិនចាំទេភ្លេចអស់ហើយ៕៕

ក៖ ចឹងកាលពីអ៊ុំនៅពីក្មេង អ៊ុំចូលចិត្តបរិភោគអាហារអ្វីជាងគេដែរអ៊ុំ??

ហឹម ធម្មតាៗសាមញ្ញៗម៉ែធ្វើម្ហូបអីងោយហូបចេះតែហូបទៅ មិនដេរកម្មង់គាត់ទេស្លរម្ជូរៗទៅប្រហើរៗទៅ ប៉ុន្តែដល់បេលខ្ញុំចាស់ទៅធុំគ្រឿង អុំអ៊ីនិងគាត់តែងតែបន្តោសខ្ញុំនិងថាមិនចួលចិត្តហូបទេ ខ្ញុំថាមិនហុបទេព្រោះធុំគ្រឿងនិងចង់តែក្អួតអាគ្រឿងយើងស្លរម្ជូរគ្រឿងសាច់គោសាច់ជ្រូកអីនិងណាមិនហូបទេធុំគ្រឿងចង់ក្អួត អាគ្រឿងគេក្រឡុកជាមួយសាច់នោះអត់ទេ៕៕

ក៖ ចឹង អ៊ុំសូម្បិតែឆាគ្រឿងអីនិងក៏អត់ដែរ???

ខ៖ ចាស អត់ទេសុខចិត្តស៊ីជាមួយទឹកត្រីវិញ គាត់ឧស្សាហ៏តែខឹងខ្ញុំថាវាមិនស៊ីទេវាសុខចិត្តស៊ីទឹត្រីបើម្ជូរកកូរអៅចេះតែហូបទៅ៕៕

ក៖ ចាស ចឹងសព្វថ្ងៃអ៊ុំរស់នៅជាមួយនឹងអ៊ុំអន អ៊ី??

ខ៖ ចាស

ក៖ ចាស ចឹងសព្វថ្ងៃអ៊ុំអាចដឹងទេថា គាត់មានអាយុប៉ុន្មានដែរហើយអ៊ុំ???

ខ៖ គាត់មានអាយុ៧១ឆ្នាំហើយ៕៕

ក៖ គាត់អាយុ៧១ហើយប៉ុន្តែគាត់នៅមាំ៕៕

ខ៖ ចាស គាំត់នៅមាំជាងយើង ជើងយើងវាមិនសូវមាំយើងដើរមិនចង់ទ្រខ្លួនយើងរូចផងសព្វថ្ងៃដើរអិអៀកៗហាហាហ ហឹមយ៉ាប់ណាស់ខ្ញុំរាល់ថ្ងៃនិងពិបាកចិត្តណាស់៕៕

ក៖ ចាស ចឹងផ្ទះអ៊ុំកាលពីនៅក្មេងនិងមានលក្ខណះបែបណាដែរអ៊ុំ??

ខ៖ កាលនៅពីក្មេងផ្ទះធំផ្ទះក្បឿង ផ្ទះគ្រាន់បើដែរណាមានដីធំទូលាយ មានដីចំការចេកអញ្ចឹងទៅណា៕៕

ក៖ ចាស ចឹងអ៊ុំអាចដឹងដែរទេថាផ្ទះនិងអ្នកណាជាផ្តើមគំនិតសាងសង់ដែរ??

ខ៖ ឪពុកម្តាយអ្នករក៕៕

ក៖ ផ្ទះនិងជារៀបខ្មែរមែនទេអ៊ុំ??

ខ៖ ផ្ទះខ្មែរយើងពីដើមគេច្រើនតែធ្វើផ្ទះប៉ិតមានហោណាំងនោះគេច្រៀងចម្រៀងពីរខ្នងបីខ្នងអីចឹងទៅណា៕៕

ក៖ មានវាំងននអីនិងមែនអ៊ុំ??

ខ៖ និងហើយផ្ទះប៉ិតនិងគេច្រើនតែធ្វើមានហោណាំងយើងពីមុខចឹងទៅណាហើយពីរខ្នងទៅក្រោយទៀតទូលាយធ្វើចឹង គេធ្វើចឹងផ្ទះពីដើម៕៕

ក៖ កាលពីក្មេងអ៊ុំ ចូលចិត្តលេងល្បែងប្រជាប្របិយខ្មែរយើងនិងដែរទេអ៊ុំ??

ខ៖ អត់ចេះហាហាហហា អត់ចុលចិត្តហិហិហិហិ៕៕

ក៖ ចុះចំណែកឯការច្រៀងរាំអីនិងអ៊ុំចូលចិត្តដែរទេ??

ខ៖ អត់ អត់ទល់តែសោះវាដូចជាងត់មានពូកម៉ាកអញ្ចឹងទៅណា នាំដើរលេងអីអត់មានទេចូលចិត្តតែនៅម្នាក់ឯងស្ងាត់ៗហិហិហិ៕

ក៖ អញ្ចឹងលេងអីក៏ម្នាក់ឯងធ្វើអីក\*ម្នាក់ឯងដែរ ??

ក៖ ចាស អ្វើអីក៏ម្នាក់ឯងលេងអីក៏ម្នាក់ឯងដែរព្រោះអត់មានបងប្អុនណាលេងជាមួយ៕៕

ក៖ ចុះការស្តាប់បទចម្រៀងអញ្ចឹងអ៊ុំចូលចិត្តស្តាប់ដែរទេ??

ខ៖ អ៎ បទចម្រៀងនិងចូលចិត្ត ចូលចិត្តណាស់ចម្រៀងហើយខ្ញុំចូលចិត្តអញ្ចេះល្បែងប្រជាប្រិយឆ្នាំនជខ្ញុំអត់ចូលចិត្តទេ ខ្ញុំចូលចិត្តតែគេរាំវង់អីនិងមើលគេទល់តែភ្លឺ រាំង់និងណានិងចូលចិត្តណាស់មើលទល់ភ្លឺ ហើយម៉ែខ្ញុំឧស្សាហ៏តែខឹងដេញអោយទៅផ្ទហទៅដេកខ្លាចឈឺ ចូលចិត្តណាស់អាយុប្រហែល១៥ឆ្នាំអីនិងចឹងណា ចូលចិត្តណាស់អ្នកណាមានការអីនិងមើលទល់តែភ្លឺហិហិហិចូចិត្តរាំវង់៕៕

ក៖ កាលពីអ៊ុំចូលចិត្តស្តាប់បទចម្រៀង កាលនុងនៅសម័យនិងអ៊ុំស្តាប់បទអីគេដែរអ៊ុំ??

ខ៖​ កាលនុងអើរនៅជំនាន់នុង ខ្ញុំមានអាយុ១៦ឆ្នាំចឹងខ្ញុំចូលចិត្តតែបទឆ្នាំអូន១៦នោះហាហាហា៕៕

ក៖ អ៎ ប៉េបរ៉ន អីនិងមែនអ៊ុំ??

ខ៖ អើរៗនិងហើយ ហិហិហិ

ក៖ អ៎ ប៉េនរ៉ន រស់សេរីសុទ្ឋា ស៊ិនស៊ីសាមុតអីនិងជំនាន់និងនោះ៕៕

ខ៖ អើរនិងហើយ វានៅក្មេងវានៅចាំវើយ មិនដូចឯងចាស់ហើយមិនសូវចាំទេ យើងនិងវាហុកជាងហើយចឹងមិនចាំទេវាដូចជាយើងមិនសូវចាប់អារម្មណ៏ណា៕៕

ក៖ ចាស

ខ៖ បើអត់សូវចាប់អារម្មណ៏អត់ដឹងអត់ទល់តែសោះស្អីក៏ដោយ ប្រវត្តិអីក៏ដោយអត់ចាំទេ រាល់ថ្ងៃនិងគេងោយមើលទូរទស្សន៏និងខ្ញុំអត់ដែរមើលទេខ្ញុំដេកហើយ តែម៉ោងប្រាំពីរនិងខ្ញុំរៀនចាំដេកហើយអ្នកណាគេថាម៉េចថាទៅ ខ្ញុំមិនចេះអង្គុយមើលតាមដានរឿងណាអាណាត្រូវជាសង្សារអ្នកនេះអីអត់ចេះទេ៕៕

ក៖ ចាស និងហើយដោយសារតែយើងចាស់ហើយចឹងយើងមិនមានទម្លាប់ដូចក្មេងសម័យឥឡូវនិងណាអ៊ុំ៕៕

ខ៖ អត់ទេ កាលខ្ញុំនៅក្មេងស្រករហែងក៏ខ្ញុំអត់ចូលចិត្តដែរ មិនចូលចិត្តតែម្តងរឿងតាមដានមិនចុលចិត្តទេ ចូលចិត្តតែបទចម្រៀងពិរោះៗនិងរាំវង់អីនិងចូលចិត្តតែចឹងទេ ជួនកាលពេលទំនេរទៅបើកវិទ្យុស្តាប់បទសារ៉ាវ៉ាន់អីនិង កាលពីដើមមានតែសារ៉ានវ៉ានរាំវង់អីនិងអត់មានបទញាក់អីដូចឥឡូវនិងទេ ឥឡូវនិងមានច្រើនតែញាក់៕៕

ក៖ ចឹង អ៊ុំឪពុកម្តារបស់អ៊ុំគាត់មានបានបន្សល់ទុកនៅជំនាញណាផ្សេងដល់អ៊ុំដែរទេ??

ខ៖ ជំនាញអត់មានទេគាត់អត់មានអោយខ្ញុំទៅធ្វើអីផងនិង ពីដំបូងគាត់ចង់អោយខ្ញុំរៀនខាងកាត់ដេរអញ្ចឹងទៅណា តែជើងយើងធាក់អត់កើតកាលជំនាន់នុងគេធាក់ណា មិនដូចឥឡូវទេឥឡូគេធាក់និងម៉ាស៊ីនណាគាត់ចង់អោយកាត់ដេរចឹងទៅណា ចង់អោយស្រណុកខ្លួនពេលចាស់ចឹងទៅណា អត់មានបានបន្សល់ទុកជំនាញអីអោយខ្ញុំមួយទេ គាត់គ្រាន់តែប្រាប់ថាអោយចេះរកស៊ីអោយឆ្លាតចឹងទៅណា មានតែប៉ុនិងអត់មានបានមានជំនាញអីទេអត់៕៕

ក៖ ចុះការធ្វើនំពុមលក់អញ្ចឹងអ៊ុំចេះជំនាញនិងមកពីណាដែរអ៊ុំ???

ខ៖ ខ្លួនឯងគាត់ប្រាប់ខ្ញុំតែម្តងគាត់ធ្វើកើត៕៕

ក៖ ចឹងបានន័យថាអ៊ុំបានរៀនពីម្តាយរបស់អ៊ុំ ប៉ុន្តែអ៊ុំបានរៀនតែម្តងទេអ៊ុំចេះ៕៕

ខ៖ ចាស និងហើយ ចេះខ្លួនឯងយើងទិញពុមមកគាត់ប្រាប់ថាដួសអាស្អីគេនេះតែម្តងទេដួសមេនិងណាត្រូវដាក់ប៉ុន្មានអោយឡើងយើងកិនម្សៅទៅមេឡើងហើយចាក់ទៅ ដាក់ស្ករដាក់ដូងទៅបានហើយ ៕

ក៖ ចឹង អ៊ុំអត់មានបានទទូលជំនាញអីផ្សេងទេ??

ខ៖ ចាស អត់មានទេ ហើយពេលដែរគាត់ស្លាប់ទៅនិងក៏គាត់មិនបានបន្សល់មាសប្រាក់អីទុកអោយដែរមានតែបាតដៃទទេ ខ្ញុំរកដោយខ្លួនឯងតាំងពីខ្មោចម្តាយរបស់ខ្ញុំស្លាប់តាំងពី៧៥ត្រូវគ្រាប់គាត់កាប់ព្រៃណាក៏ស្លាប់ទៅមកដល់៨១និងក៏ពុកខ្ញុំនិងឈឺ ឈឺនិងក៏ស្លាប់ទៅហើយខ្ញុំក៏មករស់នៅជាមួយនឹងបងខ្ញុំបង្កើតនិងណាមកនៅជាមួយគេ មកនៅជាមួយគេយូរៗទៅដូចជាគ្មានការរីកចម្រើនអីក៏ខ្ញុំបែកពីគាំត់មករកស៊ីខ្លួនឯង សន្សំប្រាក់ទុក៕៕

ក៖ ចឹង មុនដំបូងម្តាយរបស់អ៊ុំគាំត់បានស្លាប់មុន ហើយបន្ទាប់មកបានឪពុករបស់អ៊ុំស្លាប់ទៀត ចឹងហើយអ៊ុំបានមករស់នៅជាមួយនិងអ៊ុំរបស់អ៊ុំ៕៕

ខ៖ មកនៅជាមួយនិងបងជីដូនមួយ៕៕

ក៖ ចុះហេតុអ្វីបានជាអ៊ុំ ចាកចេញពីគាត់ឈប់រស់នៅជាមួយនិងគាត់??

ខ៖ អើរ បច្ចុប្បន្ននេះគាំត់មានការលំបាកផ្ទះគាត់ឡើងខ្ពស់ចឹងទៅណា ហើយចឹងជើងយើងវាពិបាកឡើងចុះពិបាកខាងរកស៊ីពីមុននៅបុរីកីឡានេះមីអូនឯងស្គាល់អត់??ហើយក៏គ្មានអ្នកណាផ្កត់ផ្គង់មានតែខ្ញុំនិងចឹងខ្ញុំរកអីដោយខ្លួនឯងមានការលំបាក៕៕

ក៖ ចឹងកាលពីក្មេង អ៊ុំធ្លាប់បានក្តីស្រមៃថានៅពេលណាដែរអ៊ុំធំឡើងចឹងអ៊ុំចង់ធ្វើអ្វីមួយដែរទេ??

ខ៖ អត់ស្រមៃអីសោះ ព្រោះយើងគតិតថាយើងពិការចឹងយើងមិនអាចធ្វើអីបានទេ គ្មានការងាអីធ្វើទេ ចឹងយើងគិតតែពីរឿងរកស៊ីមានជំនាញរឿងរកស៊ីមិនចង់ធ្វើអីទេ កាត់ដេរក៏មិនកើតធ្វើអីក៏មិនកើត៕៕

ក៖ ចាស ដោយសារអ៊ុំដុងមកខាងរឿងរកស៊ីនិងតែម្តង៕៕

ខ៖ ចាស ខាងរកស៊ីនិង៕៕

ក៖ ចឹង ជាចុងក្រោយអ៊ុំមានអ្វីផ្តាំងផ្ញើដល់កុនចៅជំនាន់ក្រោយដែរទេអ៊ុំ??

ខ៖ បើក្មេងៗជំនាន់ក្រោយឥឡូវគេចូលចិត្តតែធ្វើការងាចឹងពិបាកផ្តល់អោយណាស់ អោយគេធ្វើការទៅកុំរកស៊ីរកស៊ីវាពិបាកណាស់៕៕

ក៖ អ៊ុំអាចថាចង់អោយពួកគាំត់ខិតខំប្រឹងប្រែងរៀនសូត្រអីចឹងណាំអ៊ុំ៕៕

ខ៖ ចាស និងហើយ គ្រាន់តែមានយោបល់ថាអោយប្រឹងមានការងាធ្វើ រៀនសូត្រមានតែប៉ុននិងទេរកស៊ីឥឡូវគេមិនចង់រកស៊ីទេគេចង់ធ្វើការងារចឹងទៅណា ប៉ុន្តែគ្រាន់តែផ្តល់គំនិតថាអោយគេប្រឹងតៀនសូត្រតែប៉ុននិងទេ៕៕

ក៖ ចាស ចឹងខ្ញុំសូមអរគុណដល់អ៊ុំដែរអ៊ុំបានចំណាយពេលវេលាអោយខ្ញុំសម្ភាសពីជីវប្រវត្តិរបស់អ៊ុំផងដែរ ហើយចឹងតើអ៊ុំអាចយល់ព្រមដើម្បីអោយខ្ញុំយកសម្លេងរបស់អ៊ុំនិងរូបថតអ៊ុំទៅអោយសាលាព្រីហ្គាមយឹងដែរទេអ៊ុំ??

ខ៖ យល់ព្រម

ក៖ ចាស អរគុណច្រើនអ៊ុំ៕៕៕